# data[].attributes.body
สมัชชาใหญ่แห่งสหประชาชาติ ( United Nations General Assembly) เป็นองค์กรที่มีอำนาจมากที่สุดและเป็นหนึ่งในเสาหลักของสหประชาชาติ เป็นเพียงองค์กรเดียวของสหประชาชาติที่ตัวแทนของแต่ละประเทศสมาชิกมีสิทธิและฐานะเท่าเทียมกัน สมัชชาใหญ่มีหน้าที่ตรวจสอบงบประมาณและการใช้จ่ายในโครงการของสหประชาชาติ แต่งตั้งสมาชิกไม่ถาวรในคณะมนตรีความมั่นคง รับรายงานจากทั่วทุกมุมโลกเพื่ออภิปรายและให้ความเห็น ตลอดจนจัดตั้งองค์กรลูกต่างๆมากมายของสหประชาชาติ[1] การประชุมสมัชชาใหญ่ครั้งแรกมีขึ้นในวันที่ 10 มกราคม ค.ศ. 1946 ที่ศาลากลางนครเวสต์มินสเตอร์ในกรุงลอนดอนโดยมีสมาชิกเข้าร่วม 51 ประเทศ

# data[].attributes.body
องค์การการบินพลเรือนระหว่างประเทศ หรือ International Civil Aviation Organization (ICAO) เป็นทบวงการชำนัญพิเศษ (Specialized Agency) ของสหประชาชาติ ก่อตั้งขึ้นในวันที่ 7 ธันวาคม ค.ศ.1944 โดยอนุสัญญาว่าด้วยการบินพลเรือนระหว่างประเทศ (The Convention on International Civil Aviation) หรือ อนุสัญญาชิคาโก (Chicago Convention) มีสำนักงานใหญ่ตั้งอยู่ ณ เมืองมอนตริออล ประเทศแคนาดา และมี 7 สำนักงานภูมิภาค ซึ่งสำนักงานภูมิภาคเอเชียและแปซิฟิกตั้งอยู่ ณ กรุงเทพฯ ปัจจุบัน ICAO มีภาคีสมาชิก จำนวน 191 ประเทศ และกลุ่มธุรกิจการบิน เช่น สมาพันธ์การขนส่งทางอากาศระหว่างประเทศ (IATA: International Air Transport Association), สมาคมนักบินสายการบินระหว่างประเทศ (IFALPA) เป็นต้น เพื่อร่วมมือกับภาคีสมาชิกในด้านต่างๆ คือด้านความปลอดภัยในการบิน (Aviation Safety) ด้านขีดความสามารถและประสิทธิภาพในการเดินอากาศ (Air Navigation Capacity and Efficiency) ด้านความมั่นคงปลอดภัยและอำนวยความสะดวก (Security & Facilitation) ด้านพัฒนาการเชิงเศรษฐศาสตร์ในการขนส่งทางอากาศ (Economic Development of Air Transport) และด้านการปกป้องสภาวะแวดล้อม (Environmental Protection) และประเทศภาคีสมาชิกมีหน้าที่และความรับผิดชอบคือปฏิบัติให้ได้ตามอนุสัญญาว่าด้วยการบินพลเรือนระหว่างประเทศ (อนุสัญญาชิคาโก) ซึ่งประเทศไทยเข้าเป็นสมาชิกเมื่อวันที่ 4 เมษายน พ.ศ. 2490 (ค.ศ.1947)

องค์การการบินพลเรือนระหว่างประเทศ (ICAO) มีวัตถุประสงค์หลักคือ ความปลอดภัยอันสูงสุดของการบิน (Aviation Safety) ด้วยขอบเขตอำนาจหน้าที่และการดำเนินงาน คือ

เป็นหน่วยงานกลางระหว่างประเทศภาคีสมาชิกในการออกกฎระเบียบและมาตรฐานข้อปฏิบัติด้านการบินพลเรือนระหว่างประเทศ

ส่งเสริมและพัฒนาการบิน ท่าอากาศยาน ความปลอดภัยในการบิน และเครื่องอำนวยความสะดวกในการเดินอากาศสำหรับการบินพลเรือนระหว่างประเทศ

ให้ความช่วยเหลือทางวิชาการแก่ประเทศภาคีสมาชิกโดยจัดโครงการฝึกอบรมและให้บริการผู้เชี่ยวชาญ โดยการประสานกับ UNDP ในการหาแหล่งทุนสนับสนุน

ทั้งนี้ ICAO จะกำหนดมาตรฐานและข้อพึงปฏิบัติในกิจการการบินทุกประเภท หรือที่เรียกว่า Standards and Recommended Practices (SARPs) อาทิ กฎข้อระเบียบ ข้อบังคับ การออกแบบอากาศยาน มาตรฐานระบบสื่อสารและวิทยุช่วยบิน ซึ่งปกติออกเป็นแบบเอกสารทางเทคนิค ICAO Document และ บทบัญญัติภาคพนวกของอนุสัญญาชิคาโก เรียกว่า Annex ต่อสาธารณะ

ICAO’s Universal Safety Oversight Audit Programme

เพื่อให้ได้วัตถุประสงค์หลักคือ ความปลอดภัยอันสูงสุดของการบิน (Aviation Safety) เป็นไปได้อย่างมีประสิทธิผล องค์การการบินพลเรือนระหว่างประเทศใช้เครื่องมือที่เรียกว่าโครงการตรวจประเมิน หรือ ICAO’s Universal Safety Oversight Audit Programme (USOAP) ตามหลักการเฝ้าประเมินแบบต่อเนื่อง Continuous Monitoring Approach (CMA) โดยเป็นการเฝ้าประเมินความปลอดภัยด้านการบินที่เหมาะสมทั่วโลก ปฏิบัติการตรวจประเมิน/audits ระบบการกำกับความปลอดภัยด้านการบินของประเทศสมาชิก ซึ่งการตรวจประเมินมุ่งเน้นขีดความสามรถของประเทสมาชิกในการกำกับความปลอดภัยด้านการบิน โดยจะตรวจวิเคราะห์ว่าประเทศภาคีดำเนินการในปัจจัยที่วิกฤตต่อระบบการกำกับปลอดภัยด้านการบินอย่างมีประสิทธิผลและสม่ำเสมออย่างไร เพื่อให้ประเทศภาคีสร้างความมั่นใจในการประยุกต์ใช้ข้อกำหนดมาตรฐานและข้อพึงปฏิบัติในกิจการการบิน (Standards and Recommended Practices และ ICAO Annex)

องค์การการบินพลเรือนระหว่างประเทศ หรือ ICAO ได้เริ่มโครงการตรวจประเมินมาตรฐานการบิน USOAP มาตั้งแต่มกราคม ค.ศ.1999 (พ.ศ.2542) เพื่อตอบสนองต่อความวิตกกังวลอย่างกว้างขวางทั่วโลกต่อการกำกับดูแลในความปลอดภัยด้านการบินที่เหมาะสม โดยโครงการตรวจประเมินความปลอดภัย USOAP ของ ICAO เริ่มต้นด้วยกิจกรรมต่างๆ ที่ประกอบด้วยการตรวจประเมินอย่างสม่ำเสมอและเป็นภาคบังคับต่อระบบกำกับด้านความปลอดภัยในการบินของประเทศภาคีสมาชิก

โครงการเฝ้าตรวจประเมินความปลอดภัย USOAP ของ ICAO เน้นที่ขีดความสามารถในการดำเนินการกำกับดูแลความปลอดภัยการบินของประเทศด้วยการวิเคราะห์ประเมินว่าประเทศนั้นนำเอาปัจจัยที่วิกฤตต่อความปลอดภัยด้านการบิน (ตาราง 1 Critical Elements/CEs และดูรายละเอียดได้ใน ICAO Annex 19) ไปประยุกต์ใช้กำกับดูแลมีประสิทธิผลและสม่ำเสมออย่างไร เพื่อให้ประเทศสามารถแสดงความเชื่อมั่นในการนำเอาข้อกำหนดมาตรฐานและข้อพึงปฏิบัติและเอกสารแนะนำในกิจการการบินที่เกี่ยวข้องของ ICAO (Standards and Recommended Practices และ ICAO Annex)

# data[].attributes.body
ยูนิเซฟ เป็นหน่วยงานสหประชาชาติ เพื่อให้ความช่วยเหลือด้านมนุษยธรรม พัฒนาการ สุขภาพรวมถึงความเป็นอยู่ ของเด็กและแม่ในประเทศกำลังพัฒนา ก่อตั้งโดยสมัชชาสามัญแห่งประชาชาติ

# data[].attributes.headline
สำนักงานข้าหลวงใหญ่ผู้ลี้ภัยแห่งสหประชาชาติ (UNHCR)

# data[].attributes.subject
สำนักงานข้าหลวงใหญ่ผู้ลี้ภัยแห่งสหประชาชาติ (UNHCR)

# data[].attributes.body
UNHCR สำนักงานข้าหลวงใหญ่ผู้ลี้ภัยแห่งสหประชาชาติทำงานเพื่อผู้ที่ถูกบังคับให้ออกจากประเทศเนื่องจากสงคราม ความขัดแย้งและความรุนแรง เราให้ความช่วยเหลือ ให้ความคุ้มครอง และหาทางออกที่ยั่งยืนแก่บุคคลในความห่วงใยทั่วโลก ทำงานเพื่อผู้ที่ถูกบังคับให้ออกจากประเทศเนื่องจากสงคราม ความขัดแย้งและความรุนแรง เราให้ความช่วยเหลือ ให้ความคุ้มครอง และหาทางออกที่ยั่งยืนแก่บุคคลในความห่วงใยทั่วโลก

ถูกจัดตั้งขึ้นโดยองค์การสหประชาชาติเพื่อเป็นผู้นำในการดำเนินงานระหว่างประเทศเพื่อการคุ้มครองผู้ลี้ภัยและการหาทางออกให้กับปัญหาของผู้ลี้ภัยทั่วโลก

# data[].attributes.headline
สหภาพยุโรป ( EU )

# data[].attributes.subject
สหภาพยุโรป ( EU )

# data[].attributes.body
สหภาพยุโรปได้เข้าสู่การเป็นสหภาพเศรษฐกิจและการเงินที่สมบูรณ์เมื่อ 1 มกราคม ค.ศ.1999
และจะมีเงินสกุลเดียวหมุนเวียนใช้ในระบบเศรษฐกิจในสหภาพยุโรปเดือน 1 มกราคม ค.ศ. 2002 นอกจากนี้
สหภาพยุโรป กำลัง แก้ไขปัญหาการว่างงาน และการส่งเสริมขีดความสามารถในการแข่งขันในตลาดโลก
ความเป็นมา

1952 จัดตั้งประชาคมถ่านหินและเหล็กกล้าแห่งยุโรป (European Coal and Steel Community-ECSC) มีสมาชิก 6 ประเทศ ได้แก่ ฝรั่งเศส เยอรมันนี อิตาลี เนเธอร์แลนด์ เบลเยี่ยม และลักเซมเบิร์ก

1958 จัดตั้งประชาคมพลังงานปรมาณู (European Atomic Energy Community Euration) และประชาคมเศรษฐกิจยุโรป (European Economic Community / EEC)

1967 ทั้งสามองค์กรได้รวมตัวกันอยู่ภายใต้กรอบ EEC

1968 EEC พัฒนาเป็นสหภาพศุลกากร (Custom Union) และก้าวเข้าสู่การเป็นตลาดร่วม (Common Market)

1973 สหราชอาณาจักร เดนมาร์ก และไอร์แลนด์เข้าเป็นสมาชิก EEC

1981 กรีซเข้าเป็นสมาชิก สเปนและโปรตุเกสเข้าเป็นสมาชิกในปี 1986

1987 ออก Single Act เพื่อพัฒนา EEC ให้เป็นตลาดร่วมหรือตลาดเดียวใน 1 มกราคม 1993 และเรียกชื่อใหม่ว่าประชาคมยุโรป (European Community) หรือ EC

1992 ลงนามสนธิสัญญามาสทริชท์ (Treaty of Mastricht) เรียกชื่อใหม่ว่า สหภาพยุโรป (European Union) หรือ EU

1995 ออสเตรีย ฟินแลนด์ และสวีเดน เข้าเป็นสมาชิกสหภาพยุโรป

1997 ลงนามสนธิสัญญาอัมสเตอร์ดัม (Treaty of Amsterdam)

2000 ได้มีการจัดทำสนธิสัญญานีซ (Treaty of Nice) และประเทศสมาชิกได้ให้สัตยาบันในสนธิสัญญาดังกล่าว เมื่อวันที่ 26 กุมภาพันธ์ ค.ศ. 2001

# data[].attributes.headline
International Atomic Energy Agency—IAEA 

# data[].attributes.subject
International Atomic Energy Agency—IAEA 

# data[].attributes.body
IAEA ได้รับการก่อตั้งขึ้นเมื่อปี พ.ศ. 2500 (ค.ศ. 1957) เป็นทบวงการชำนัญพิเศษของสหประชาชาติเพื่อทำหน้าที่เป็นองค์กรกลางในการตรวจพิสูจน์นิวเคลียร์ (nuclear verification)  ความปลอดภัยทางนิวเคลียร์ (nuclear safety) และส่งเสริมการใช้พลังงานนิวเคลียร์ในทางสันติ ปัจจุบัน IAEA มีสมาชิกทั้งสิ้น 150 ประเทศ ประเทศสมาชิกล่าสุด คือ กัมพูชา และรวันดา (กัมพูชาเข้าเป็นสมาชิกตั้งแต่ปี ค.ศ. 1958 แต่ขอถอนตัวเมื่อ 26 มี.ค. ค.ศ. 2003) ซึ่งได้รับการรับรองการเป็นสมาชิก IAEA ในการประชุมใหญ่ สมัยสามัญ ครั้งที่ 53 เมื่อเดือน ก.ย. 2552 ทั้งนี้ ไทยถือเป็นหนึ่งในประเทศสมาชิกก่อตั้ง IAEA

# data[].attributes.body
"ความร่วมมือทางเศรษฐกิจในเอเซีย-แปซิฟิค" หรือ "เอเปค" (ASIA-PACIFIC Economic Cooperation: APEC)

จัดตั้งขึ้นตั้งแต่ปี พ.ศ. 2532 เพื่อตอบสนองการพึ่งพาอาศัยกันทางเศรษฐกิจ ที่ขยายตัวมากขึ้นในหมู่ประเทศแถบเอเซีย-แปซิฟิค โดยเริ่มต้นจากกลุ่มประเทศที่อยู่ริมมหาสมุทรแปซิฟิค ไม่กี่ประเทศรวมตัวกัน อย่างไม่เป็นทางการ (Informal Dialogue Group) จนกลายเป็นเวทีหลัก ในการส่งเสริมความร่วมมือทางเศรษฐกิจ และการค้าเสรีอย่างจริงจังในที่สุด ทั้งนี้ โดยไม่ยุ่งเกี่ยวกับการเมือง จุดมุ่งหมายหลักของเอเปค คือ เสริมสร้างพลังทางเศรษฐกิจ ในภูมิภาคเอเซีย-แปซิฟิคให้ก้าวไปข้างหน้า และสร้างจิตสำนึก ที่จะรวมกันเป็นรูปกลุ่มความร่วมมือขึ้น โดยจะไม่จัดตั้งเป็นรูปแบบองค์กรถาวร เหมือนกลุ่มประเทศอาเซียน หรือสหภาพยุโรป สมาชิกเอเปคทั้งหมด ขณะนี้มีผลิตภัณฑ์มวลรวมประชาชาติ รวมกันทั้งสิ้นกว่า US$19,293 พันล้านเหรียญสหรัฐ (US$ billion) หรือ 47.5% ของการค้าโลกในปี พ.ศ. 2544

# data[].attributes.headline
Amnesty International หรือ Amnesty หรือ AI

# data[].attributes.subject
Amnesty International หรือ Amnesty หรือ AI

# data[].attributes.body
แอมเนสตี้ หรือชื่อเต็มๆ ว่า แอมเนสตี้ อินเตอร์เนชั่นแนล คือกลุ่มคนธรรมดาๆ ทั่วโลกกว่า 10 ล้านคนที่รวมตัวกันเพื่อรณรงค์ ปกป้อง และส่งเสริมสิทธิมนุษยชน เราเรียกร้องความยุติธรรมให้กับคนที่ถูกละเมิดสิทธิ ร่วมมือกับรัฐเพื่อผลักดันกฎหมายและนโยบายที่คุ้มครอง ไปจนถึงสร้างความเข้าใจด้านสิทธิมนุษยชนให้กับเยาวชนและคนในสังคม

แอมเนสตี้เชื่อว่าแม้คนเราจะเกิดมามีฐานะทางเศรษฐกิจและสังคมไม่เท่ากัน แต่ทุกคนมีสิทธิมีเสียงในฐานะมนุษย์คนหนึ่งเท่าๆ กัน

# data[].attributes.headline
การรวมกลุ่มองค์การระหว่างประเทศ

# data[].attributes.subject
การรวมกลุ่มองค์การระหว่างประเทศ